钦定古今图书集成/明伦汇编/官常典/第502卷 > 刘遇
## 钦定古今图书集成/明伦汇编/官常典/第502卷 > 刘遇

按《宋史》本传：“遇，沧州清池人。少魁梧，有膂力。周祖镇
大名，隶帐下。广顺初，补控鹤都头，改副指挥使。宋初，
迁御马直指挥使，俄领汉州刺史，改领眉州，累迁控
鹤右厢都指挥使，领琼州团练使。从征太原，以功迁
虎捷右厢，改领蔚州防御使。开宝六年，转侍卫步军
都虞候，领洮州观察使。征江南，领步军战櫂都指挥”
使。时吴兵三万屯皖口，遇会诸路兵破之，擒其将朱
令赟、王晖等，获戎器数万。金陵以平，录功加领大同
军节度。车驾雩祀西洛，命率禁卫以从。太平兴国二
年，出为彰信军节度。四年，征太原，与史珪攻城北面，
平之。进攻范阳。师还，坐所部失律，责授宿州观察使。

兴，方对客，足有灸疮痛，其医谓火毒不去，故痛不止。
遇即解衣取刀，割疮至骨，曰：“火毒去矣。”谈笑如常时，
旬馀乃差。遇性淳谨，待士有礼，尤善射，太宗待之甚
厚。雍熙二年卒，年六十六，赠侍中，归葬京师。